Ingkang kaping kalihipun. Kawula nuwun, mênggah anggèn kawula anêgêsi têmbung Kawi punika, sarèhipun anggèn kawula anggarap rèngrèng nawalanipun prikônca ing kadospatèn, sawêg sampun kala wingi enjing, dados anggèn kawula badhe kawit anêgêsi ing dintên Sabtu benjing enjing tanggal kaping 17 wulan Dhesèmbêr punika, angkah kawula badhe kawula garap sabên dalu, dados kawit mangke dalu, milanipun makatên. Ing dintên punika manawi siyang kawula botên patos katur, saking kathahipun ing damêl. Angrampungi sakathahipun prakawis ing kadospatèn.